Nuusbrief 23 Maart 2017 | Laerskool Jan van Riebeeck
Nuusbrief 23 Maart 2017
23 Mar, 2017 | Nuusbrief |
Vrydag 2017/03/24 Fotodag
Maandag 2017/03/27 Lead4Life – Klubhuis (Gr.6)
Maandag 2017/03/27 Alle Wintersportoefeninge begin
Dinsdag 2017/03/28 Wintersportoefening
Dinsdag 2017/03/28 Musiekkonsert (Gr.1-3) (08:15 – 09:30)
Woensdag 2017/03/29 Herwinnings sivvies
Donderdag 2017/03/30 Gratis sivvies, Skool sluit 13:00 (Markdag vanaf 12:00-12:45)
Vrydag 2017/03/31 Gratis sivvies, Skool sluit 10:45
Ouerbesoeke, Graad 4 -7 – Donderdag 4 Mei – Tweede kwartaal
Ouerbesoeke sal op Donderdag 4 Mei vanaf 16:00 – 19:00 plaasvind. Die rede vir die besoek is om u kind se vorderingsverslag met sy/haar onderwyser te bespreek.
Om ‘n afspraak te maak met ‘n spesifieke onderwyser(s) of onderwyseres(se), kontak asseblief vir Adri Marais by die kantoor voor of op 3 Mei. Afsprake sal slegs 10 minute lank wees en ons versoek ouers om asseblief betyds en kort en kragtig te wees om sodoende almal te akkommodeer.
Die graad 1-3 juffrouens reël self hul afsprake en u hoef dus nie die kantoor te kontak nie.
Fotodag, 24 Maart 2017
Alle leerders moet in korrekte skooldrag geklee wees.
Die klasfoto’s word geneem.
Baie dankie aan elke liewe Jannie, en hul families en vriende, vir die ongelooflike ondersteuning wat ons verlede week ontvang het. Die insameling van die toiletware was ‘n reuse sukses. Elke bydrae word werklik waardeer!
Die toiletware is reeds Vrydag deur Juf. Storm gaan aflaai by die geallokeerde punt en word by skryfbehoefte-pakette gevoeg, vir die leerders van die skole wat geraak is deur die brande.
Blikkie en Broodjie
Woensdag die 29ste Maart ,is die laaste kans voor die vakansie om kos te skenk aan kinders in nood in Khaylelitsha. Baie dankie vir die wonderlike ondersteuning die afgelope kwartaal – dit het ‘n reuse verskil gemaak!
Soos elke jaar, samel die Lions Club paaseiers in vir behoeftige kinders.
Bring asseblief paaseiers skool toe en plaas dit in die houer by die kantoor.
Die laaste dag vir insameling is Donderdag, 30 Maart.
So het die eerste kwartaal ons verby gesnel. Reeds van die begin van die jaar word Wiskunde onderrig deur:
Gr.4 : Me. Ischke Felix
Gr.5 : Mnr. Theuns van der Bank
Gr.6 : Mnr. Timothy Lilly
Gr.7 : Mnr. Leon Hanekom
Mnr. Hanekom dien dan ook as vakhoof vanaf 2017. Elkeen van hulle het Wiskunde gehad op Universiteit en ons plaas ‘n hoë premie by Laerskool Jan van Riebeeck t.o.v. Wiskunde. Ons uitslae in die verlede spreek vanself. Hierdie groep is vol ywer om hierdie standaard te handhaaf.
Sien asb. webtuiste waar al die verrykende aktiwiteite aangedui word.
Indien u enige bekommernis het kan u met mnr. Hanekom skakel. Dit is grotendeels sy entoesiasme en deursettingsvermoë dat ons verlede jaar albei trofeë ontvang het by die wiskundekompetisie te Melkbosstrand.
Dinsdag, 28 Maart, Gr.1-3
As gevolg van verskeie versoeke van ouers, sal ons die musiekkonsert in twee verdeel om almal wat ook buite die skool musiek neem, te akkommodeer. Laat asb vir juf. Groenewald teen Vrydag 24 Maart per e-pos weet watter kinders wil speel sodat hulle name op die program kan kom.
Die konserte sal as volg wees:
08:15 : Graad 1 + 2
10:30: Graad 3
Die Juniorkoor sal om 10:30 sing. (aan die begin van die Graad 3 groep se tydgleuf)
Alle Wintersport begin amptelik Maandag 27 Maart 2017. Rugbyspanne oefen op Conradieveld behalwe die o/9 rugbyspanne, wat by die skool oefen. Netbalspanne oefen almal by die skool.
Landloop vind plaas op Maandae en Woensdae op die JvR hoërskoolbaan. Wintersportprogram sal op die webtuiste wees vir kwartaal 2 en 3 vanaf Vrydag 24 Maart 2017.
NextSportprogram vir 2de en 3de kwartaal 2017
Nuusbrief van 2 Junie 2017
Vrydag, 2 Junie 2017
Nuusbrief 1 Desember
Donderdag, 1 Desember 2016
Nuusbrief 12 Januarie 2017